ભારતીય ટીમ આ વખતની આઇસીસી ચેમ્પિયન્સ ટ્રોફીના ખિતાબની પ્રબળ દાવેદાર છે. ભલે પાકિસ્તાની ટીમ ફાઇનલમાં પહોંચી ગઈ હોય, પરંતુ હજુ પણ તેનામાં શક્તિશાળી ભારતીય ટીમનો મુકાબલો કરવાનો દમ દેખાતો નથી. આઇસીસી વન ડે રેન્કિંગમાં ભારત ત્રીજા સ્થાને છે, જ્યારે પાકિસ્તાન આઠમા સ્થાને છે. બંને ટીમના ખેલાડીઓની સરખામણીમાં પણ ભારતીય ટીમ વધુ સંતુલિત, અનુભવી અને મજબૂત નજરે પડી રહી છે. પાકિસ્તાનની સરખામણીએ ભારતે આ વખત વધુ સારું પ્રદર્શન કર્યું છે. ટૂંકમાં આવતી કાલની મેચ રોમાંચક-શ્વાસ થંભાવી દેનારી તેમજ થ્રિલર ફાઇનલ બની રહે એવી ક્રિકેટ ચાહકો આશા રાખી રહ્યા છે.